Маҡар ауыл советы (Башҡортостан)

**Маҡар ауыл советы** — Башҡортостан Республикаһының Ишембай районы ауыл биләмәһе.

Хакимиәт үҙәге — Маҡар ауылы.

## Халҡы

## Ауыл биләмәһенең составы

Элек ауыл советы составына Ҡазарма (1988 йылда бөтөрөлгән) һәм Ҡуҡрауыҡ утарҙары (1991 йылда бөтөрөлгән) ингән.

## Урындағы үҙидара

; Ауыл советы хакимиәте

Адресы: 453232, Башҡортостан Республикаһы, Ишембай районы, Маҡар ауылы, Үҙәк урамы, 28

; Хакимиәт башлыҡтары

* Рәхимов Әмир Фәттәхетдин улы (1996—2015)
* Мөхъйәнов Ильнур Илдар улы 2015 йылдан

## Инфраструктураһы

* Маҡар урта белем биреү мәктәбе
* Иҫәкәй төп белем биреү мәктәбе
* Маҡар участка дауаханаһы
* Иҫәкәй фельдшар-акушер пункты
* Маҡар ауыл китапханаһы
* Иҫәкәй китапханаһы
* Ә. Мөхәмәтҡолов исемендәге музей
* Элемтә бүлексәһе
* Маҡар ауыл Мәҙәниәт йорто
* Иҫәкәй ауыл клубы
* Һарғай ауыл клубы

## Иҡтисады

* Шәхси эшҡыуар «Солтанбаев С. А.» — 32 га майҙанды ҡуртымға алған; «Дуҫлыҡ» крәҫтиән-фермер хужалығы (Вәлитов Ф. М.) — 42 га; «Фонтан» КФХ-һы (Айытбаев Ф. А.) — 21 га; Корюгин А. И. — 69 га; «Рәхимов А. А» КФХ-һы — 25 га; «Лоҡманов Н. Н.» КФХ-һы — 25 га; шәхси эшҡыуар «Солтанбаев К. А.» — 10 га; Ғәббәсов Х. М. — 11,9 га майҙанды ҡуртымға алған.
* Ауыл биләмәһендә 17 эшҡыуар эшҡыуарлыҡ эшмәкәрлеге менән шөғөлләнә, шәхси пилорамдар эшләй: Маҡар ауылында — 5, Иҫәкәй ауылында — 1, Һарғайҙа — 1.
* Шәхси эшҡыуарҙар халыҡҡа сауҙа хеҙмәте күрһәтә — Ибрай, Зигановка, Подгорный ауылдарында дөйөм майҙаны 310 м² булған 9 сауҙа нөктәһендә.

## Иҫтәлекле урындары

* Башҡортостандың иң матур төбәктәренең береһе. Бында, Ағиҙел үҙәненән һуң, тайга һәм тауҙар башлана.
* Мәмерйәләр, йылғалар күп, бер нисә шарлауыҡ бар. Айырыуса һаҡланған тәбиғәт биләмәләре ҙур майҙанды алып тора. Ҡара: Список охраняемых природных территорий Ишимбайского района.

## Йәшәү шарттары

* 2013 йылдың 1 мартына Маҡар ауыл советы буйынса торлаҡ фонды 34244 м² тәшкил итә.
* Маҡар ауылында — һыу үткәргес, шишмәләр, ихаталарҙа бырауланған һыу алыу скважиналары бар. Һыу үткәргесте «Жилкомсервис» ЯСЙ-һы хеҙмәтләндерә. Быйыл тағы 200 метр һыу үткәргес һалынды, 25 йорт үҙәк һыу үткәргесенә тоташтырылды. 3,2 тыс. метр оҙонлоғондағы һыу үткәргестең хужаһы юҡ.
* Башҡа ауылдарҙа халыҡ һыуҙы шәхси ҡоҙоҡтарҙан, шишмәләрҙән ала.
* 2012 йылда 7 йорт газ үткәргескә тоташтырылды. Ауылдағы 357 йорттоң 164-енә газ үткән — газ үткәргес һалынған урамдарҙағы йорттарҙың 46 процентын тәшкил итә. Хәҙерге ваҡытта «Үҙәк, Йылға, Тау, Урал, Йәштәр урамдарына газ үткәреү буйынса проект-смета документтарының» смета хаҡы эшкәртелә һәм уның дөрөҫлөгөнә экспертиза үткәрелә.

## Күренекле шәхестәр

### Тарихта эҙҙәрен ҡалдырған шәхестәр

* Ҡарамышев Әмир Батыргәрәй улы (1893—1918) — башҡорт милли хәрәкәтендә ҡатнашыусы, ротмистр, 1-се Башҡорт кавалерия полкы командиры (1918 й.);
* Ҡарамышев Йософ Ибраһим улы (1825-?) −8-се башҡорт контоны начальнигы ярҙамсыһы (1851—1852), 3-сө дәрәжә Изге Анна (1853), 3-сө дәрәжә Святослав (1856) ордендары менән бүләкләнгән;
* Ҡарамышев Гәрәй Батыргәрәй улы (1888—1922) — башҡорт милли хәрәкәтендә ҡатнашыусы, Башҡорт совнпархозы рәйесе (1919—1920;
* Ҡарамышев Мөхтәр Батыргәрәй улы (1895—1841) — башҡорт милли хәрәкәтендә ҡатнашыусы, ротмистр,Башҡорт ғәскәренең баш интенданты (1919).

### Фән, мәғариф һәм мәҙәниәт эшмәкәрҙәре

* Вәлиев Камил Абдрахман улы (Маҡар ауыл советы биләмәһендә тыуған) — физик, фәндәр докторы, Башкортостан Республикаһының атҡаҙанған фән эшмәкәре, Әхмәтзәки Вәлидиҙең бер туған һеңлеһе Сараның улы, Маҡар ауылынан;
* Әнисә Таһирова (15.12.1941), шағир, тәржемәсе, журналист. 1973 йылдан СССР Яҙыусылар союзы ағзаһы, Башҡортостандың атҡаҙанған мәҙәниәт хеҙмәткәре (1992), Зәйнәб Биишева исемендәге премия лауреаты (2011). Маҡар ауылынан.
* Сәсәнбаева Эльмира Йыһанбай ҡыҙы (Сәсәниә) (1850 й.) — шағирә, бер нисә китап авторы, Маҡар ауылынан;
* Сәғитов Тәлғәт Ниғмәтулла улы — ВЛКСМ-дың Ишембай ҡала комитенының беренсе секретары (1967-се йылдар), ВЛКСМ-дың Башҡортостан Өлкә Комитеты хеҙмәткәре, Башҡортостан Республикаһы мәҙәниәт министры, Маҡар ауылынан;
* Нәбиуллин Рәжәп Байғондо улы (3.03.1958) — урмансылыҡ белгесе, дәүләт эшмәкәре. 2008—2014 йылдарҙа Башҡортостан Республикаһының урман хужалығы министры. Ауыл хужалығы фәндәре кандидаты. Башҡортостандың атҡаҙанған урмансыһы. Ҡалыу-Айыры ауылынан.
* Солтанова Мәрйәм Ғәзизрахман ҡыҙы (1938 й.) — йырсы, композитор, БАССР-ҙың атҡаҙанған мәҙәниәт хеҙмәткәре (1980), Рәсәй Федерацияһының атҡаҙанған мәҙәниәт хеҙмәткәре (1998 й), Маҡар ауылынан;
* Нагаева Шәмисә — йырсы, вокал уҡытыусыһы, Маҡар ауылынан;
* Мөхәмәтшин Фәһим Баязит улы (1955 й.) — юридик фәндәр докторы (2005), профессор, Башҡортостан Республикаһының атҡаҙанған юрисы (1999), полиция генерал-майоры (2004), Өфө юридик институты начальнигы (1990й.), Иҫәкәй ауылынан;
* Кәлимуллина Ғәлиә Миҙхәт ҡыҙы — шағирә, педагог, Иҫәкәй ауылынан;
* Фәүзиә Алтынбаева (Алтынбикә) — шағирә;
* Солтанов Радик Ирек улы — Компания «РИА» яуаплылығы сикләнгән йәмғиәте директоры, Мәрйәм Солтанованың улы, меценат.
* Владимир Николаевич Стариков — совет, Рәсәй физигы, физика-математика фәндәре докторы (1988), профессор (1990), действительный член Нью-Йорк фәндәр академияһының ғәмәлдәге ағзаһы, Зигановка ауылынан;

## Иҫкәрмәләр